NEET PG 2020: ऑनलाइन रजिस्ट्रेशन की प्रक्रिया आज 3 बजे से शुरू, 5 जनवरी को होगी परीक्षा -Psychographic Society
NEET PG 2020: ऑनलाइन रजिस्ट्रेशन की प्रक्रिया आज 3 बजे से शुरू, 5 जनवरी को होगी परीक्षा ...
Publish On: 01/Nov/2019
नेशनल बोर्ड ऑफ एग्‍जामिनेशन NEET PG 2020 परीक्षा 5 जनवरी 2020 को आयोजित करेगा.
नई दिल्‍ली. नेशनल बोर्ड ऑफ एग्‍जामिनेशन (NBE) आज यानी 1 नवंबर को नेशनल एलिजिबिलिटी कम एंट्रेंस टेस्‍ट-पोस्‍ट ग्रेजुएट (NEET-PG) 2020 के लिये अपनी आधिकारिक वेबसाइट पर आवेदन की प्रक्रिया शुरू कर रहा है. MD/ MS/ पोस्‍ट ग्रेजुएट डिप्‍लोम कोर्स में दाखिले के लिये इच्‍छुक उम्‍मीदवार NBE की आधिकारिक वेबसाइट nbe.edu.in पर जाकर आवेदन करें. उम्‍मीदवार आज दोपहर 3.00 बजे से NEET 2020 के लिये आवेदन कर सकते हैं. अभ्‍यर्थी 1 नवंबर दोपहर 3 बजे से 21 नवंबर 2019 रात 11:55 तक ऑनलाइन आवेदन कर सकते हैं.
नेशनल बोर्ड ऑफ एग्‍जामिनेशन NEET PG 2020 परीक्षा 5 जनवरी 2020 को आयोजित करेगा. यह परीक्षा कंप्‍यूटर आधारित होगी और इसका रिजल्‍ट 31 जनवरी 2020 को जारी किया जाएगा.
परीक्षा की फीस:
जनरल/OBC उम्‍मीदवारों को एग्‍जामिनेशन फीस के रूप में 3750 रुपये भरने होंगे. जबकि ST/SC/PWD (PH) श्रेणी के उम्‍मीदवारों के लिये परीक्षा शुल्‍क 2750 रुपये है. बता दें कि परीक्षा का शुल्‍क ऑनलाइन एप्‍ल‍िकेशन फॉर्म भरने के बाद ही ऑनलाइन जमा हो जाएगा. अभ्‍यर्थी डेबिट कार्ड या क्रेडिट कार्ड या इंटरनेट बैंकिंग के जरिये फीस जमा कर सकत हैं..
NEET PG 2020: महत्‍वपूर्ण तारीख
ऑनलाइन आवेदन की प्रक्रिया कब से शुरू: 01.11.2019
आवेदन फॉर्म जमा करने की आखिरी तारीख: 21.11.2019
परीक्षा की तारीख: 05.01.2020
परिणामों की घोषणा: 31.01.2020